**დანართი № 1**

**შპს ,,ევროპის უნივერსიტეტი’’ აცხადებს ღია კონკურსს სამართლის, ჰუმანიტარულ და სოციალურ მეცნიერებათა ფაკულტეტზე შემდეგი აკადემიური თანამდებობების დასაკავებლად:**

**მასწავლებლის მომზადების (60 კრედიტიანი) საგანმანათლებლო პროგრამის ფარგლებში:**

* ერთი ასისტენტ-პროფესორის ვაკანსია (პროფესიული ნიშნით) - ბუნებისმეტყველების სწავლების მეთოდიკის მიმართულებით;
* ერთი ასისტენტ-პროფესორის ვაკანსია (პროფესიული ნიშნით) - ქართული ენისა და ლიტერატურის სწავლების მეთოდიკის მიმართულებით;
* ერთი ასისტენტ-პროფესორის ვაკანსია (პროფესიული ნიშნით) - სწავლების ზოგადი მეთოდოლოგიის მიმართულებით;

**საკონკურსო (საკვალიფიკაციო) მოთხოვნები:**

**ასისტენტ-პროფესორის აკადემიური თანამდებობის დასაკავებლად (პროფესიული ნიშნით) პირი უნდა აკმაყოფილებდეს შემდეგ მოთხოვნებს:**

ა) ჰქონდეს არანაკლებ მაგისტრის აკადემიური ხარისხი;

ბ) ჰქონდეს არანაკლებ 3 წლის სამუშაო გამოცდილება შესაბამის დარგში;

გ) შესაბამისი სასწავლო კურსის/კურსების თემატიკის მიმართულებით გამოქვეყნებული (ბოლო 5 წლის განმავლობაში) უნდა ჰქონდეს სამეცნიერო პუბლიკაცია/პუბლიკაციები ან უმაღლეს საგანმანათლებლო დაწესებულებაში პედაგოგიური საქმიანობის არანაკლებ 1 წლის სამუშაო გამოცდილება;

***საკონკურსო დოკუმენტაცია:***

**კონკურსში მონაწილეობის მსურველი ვალდებულია საბუთების წარმოდგენის ეტაპზე კომისიას ელექტრონულად (ელ. ფოსტაზე:** [**info@eu.edu.ge**](mailto:info@eu.edu.ge)**) წარმოუდგინოს შემდეგი დოკუმენტაცია:**

ა) განაცხადი კონკურსში მონაწილეობის მისაღებად, შესაბამისი დარგისა და აკადემიური თანამდებობის მითითებით. კონკურსანტის მიერ განაცხადი ივსება მხოლოდ ერთ პოზიციაზე/ერთ სფეროში. ავტობიოგრაფია (CV) ქართულ და ინგლისურ ენაზე, უნივერსიტეტის მიერ შემუშავებული რეზიუმეს ფორმატში (განაცხადის და CV-ის ფორმა იხილეთ შემდეგ ელექტრონულ [ბმულზე);](https://eu.edu.ge/ge/news/2575-samartlis-humanitarul-da-sotsialur-metsnierebata-pakultetze-akademiuri-tanamdebobebis)

ბ) პირადობის დამადასტურებელი დოკუმენტის ასლი;

გ) კვალიფიკაციის დამადასტურებელი საგანმანათლებლო დოკუმენტის/დოკუმენტების ასლები (უცხოეთში მიღებული განათლების, მათ შორის მეცნიერებათა კანდიდატის სამეცნიერო ხარისხის (დოქტორის აკადემიურ ხარისხთან გათანაბრებული) დიპლომის არსებობის შემთხვევაში კანდიდატი ვალდებულია წარმოადგინოს განათლების აღიარების დამადასტურებელი დოკუმენტი);

დ) უმაღლეს საგანმანათლებლო დაწესებულებაში პედაგოგიური გამოცდილების დამადასტურებელი დოკუმენტაციის ასლები;

ე) შესაბამის დარგში პრაქტიკული გამოცდილების დამადასტურებელი დოკუმენტი;

ვ) „სქესობრივი თავისუფლებისა და ხელშეუხებლობის წინააღმდეგ მიმართული დანაშაულის ჩადენისთვის ნასამართლობის შესახებ“ შინაგან საქმეთა სამინისტროს მომსახურების სააგენტოს მიერ გაცემული ცნობა.

***კონკურსი ჩატარდება შპს ევროპის უნივერსიტეტის „პერსონალის შერჩევის წესის“ შესაბამისად და მოიცავს ორ ეტაპს:***

1. პირველი ეტაპი - კონკურსანტების მიერ წარმოდგენილი საბუთების გადარჩევა-შეფასება.
2. მეორე ეტაპი - საჩვენებელი ლექციის ჩატარება.

***კონკურსის ვადები:***

* კონკურსი გამოცხადებულია 2025 წლის 13 მარტიდან;
* აკადემიური თანამდებობის დაკავების მსურველთა საბუთების მიღება იწარმოებს 2025 წლის 14 აპრილიდან 17 აპრილის ჩათვლით;
* კონკურსის პირველი ეტაპი ჩატარდება არაუგვიანეს 2025 წლის 23 აპრილისა;
* კონკურსის მეორე ეტაპი ჩატარდება არაუგვიანეს 2025 წლის 25 აპრილისა;
* კონკურსის შედეგების გაცნობა კონკურსანტებისთვის არაუგვიანეს 2025 წლის 25 აპრილისა;
* კონკურსანტის მიერ სააპელაციო განაცხადის წარმოდგენის ვადაა 2025 წლის 28 აპრილიდან 29 აპრილის ჩათვლით.

***საკონტაქტო ინფორმაცია კონკურსანტებისათვის***

კონკურსანტთა განაცხადების მიღებას, რეგისტრაციას უზრუნველყოფს ევროპის უნივერსიტეტის საქმისწარმოების სამსახური, ხოლო კონკურსანტთა კონსულტირებას ადამიანური რესურსების მართვის სამსახური.

საკონტაქტო რეკვიზიტები: **დ. გურამიშვილის გამზ. N76; ტელ: 032 2 000 171**